দোরিভাল সিলভেস্ত্রে জুনিয়র (, ; জন্ম: ২৫ এপ্রিল ১৯৬২; দোরিভাল জুনিয়র নামে সুপরিচিত) হলেন একজন ব্রাজিলীয় সাবেক পেশাদার ফুটবল খেলোয়াড় এবং ম্যানেজার। তিনি বর্তমানে ব্রাজিল জাতীয় দলের প্রধান কোচের দায়িত্ব পালন করছেন। তিনি তার খেলোয়াড়ি জীবনের অধিকাংশ সময় পালমেইরাস এবং জুভেন্তুদের হয়ে মধ্যমাঠের খেলোয়াড় হিসেবে খেলেছেন।  ১৯৭৬–৭৭ মৌসুমে, মাত্র ১৪ বছর বয়সে, ব্রাজিলীয় ফুটবল ক্লাব মারিলিয়া অ্যাথলেটিক ক্লাবের যুব পর্যায়ের হয়ে খেলার মাধ্যমে দোরিভাল ফুটবল জগতে প্রবেশ করেছিলেন এবং পরবর্তীকালে ফেরোভিয়ারিয়ার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। ১৯৮২–৮৩ মৌসুমে, ব্রাজিলীয় ক্লাব ফেরোভিয়ারিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি এক মৌসুম অতিবাহিত করেছিলেন; ফেরোভিয়ারিয়ার হয়ে তিনি ১৯ ম্যাচে অংশগ্রহণ করেছিলেন। অতঃপর ১৯৮৩–৮৪ মৌসুমে তিনি আরেক ব্রাজিলীয় ক্লাব মারিলিয়ায় যোগদান করেছিলেন। মারিলিয়ায় এক মৌসুম অতিবাহিত করার পর গুয়ারানির সাথে চুক্তি স্বাক্ষর করেছিলেন, যেখানে তিনি সকল প্রতিযোগিতায় ৪৪ ম্যাচে অংশগ্রহণ করেছিলেন। পরবর্তীকালে, তিনি জোইনভিলে, পালমেইরাস এবং জুভেন্তুদের হয়ে খেলেছিলেন। সর্বশেষ ১৯৯৮ সালে, তিনি মাতোনেন্সে হতে আরেক ব্রাজিলীয় ক্লাব বোতাফোগোতে যোগদান করেছিলেন; বোতাফোগোর হয়ে এক মৌসুম খেলার পর তিনি অবসর গ্রহণ করেছিলেন।  খেলোয়াড়ি জীবনের ইতি টানার পর ২০০২ সালে, দোরিভাল ব্রাজিলীয় ফুটবল ক্লাব ফেরোভিয়ারিয়ার ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছিলেন। ফেরোভিয়ারিয়ার হয়ে মাত্র দুই মাস ম্যানেজারের দায়িত্ব পালন করার পর তিনি ফিগেইরেন্সেতে ম্যানেজার হিসেবে যোগদান করেছিলেন; ফিগেইরেন্সের হয়ে তিনি একটি শিরোপা জয়লাভ করেছিলেন। ২০১৫–১৬ মৌসুমে, তিনি সান্তোসের ম্যানেজারের দায়িত্ব গ্রহণ করেছিলেন; যেখানে তিনি ম্যানেজার হিসেবে দীর্ঘ সময় (প্রায় দুই মৌসুম) অতিবাহিত করেছিলেন। পরবর্তীতে তিনি ফ্লুমিনেন্সে, সেয়ারা এবং ফ্লামেঙ্গোর ম্যানেজারের দায়িত্ব পালন করেছিলেন। সর্বশেষ ২০২৪ সালের ৮ই জানুয়ারি তারিখে, তিনি ব্রাজিল জাতীয় দলের ম্যানেজারের পদে নিযুক্ত হয়েছেন।  প্রারম্ভিক জীবন দোরিভাল সিলভেস্ত্রে জুনিয়র ১৯৬২ সালের ২৫শে এপ্রিল তারিখে ব্রাজিলের আরারাকুয়ারায় জন্মগ্রহণ করেছেন এবং সেখানেই তার শৈশব অতিবাহিত করেছেন।  পরিসংখ্যান  ম্যানেজার    দল  যোগদান  প্রস্থান  রেকর্ড   ম্যাচ  জয়  ড্র  হার          ফেরোভিয়ারিয়া এপ্রিল ২০০২ মে ২০০২  ফিগেইরেন্সে ২৫ সেপ্টেম্বর ২০০৩ ২০ ডিসেম্বর ২০০৪  ফোর্তালেজা ২৩ ডিসেম্বর ২০০৪ ৩০ মার্চ ২০০৫  ক্রিসিউমা ২৬ মে ২০০৫ ৬ জুলাই ২০০৫  জুভেন্তুদে ১০ জুলাই ২০০৫ ২৯ জুলাই ২০০৫  রেসিফে ৮ নভেম্বর ২০০৫ ১৫ আগস্ট ২০০৬  আভাই ৬ সেপ্টেম্বর ২০০৬ ১৭ অক্টোবর ২০০৬  সাও কায়েতানো ১৭ অক্টোবর ২০০৬ ৮ মে ২০০৭  ক্রুজেইরো ৮ মে ২০০৭ ৩ ডিসেম্বর ২০০৭  কুরিতিবা ৪ জানুয়ারি ২০০৮ ৭ ডিসেম্বর ২০০৮  ভাস্কো দা গামা ১২ ডিসেম্বর ২০০৮ ২৯ নভেম্বর ২০০৯  সান্তোস ৫ ডিসেম্বর ২০০৯ ২১ সেপ্টেম্বর ২০১০  আতলেতিকো মিনেইরো ২৫ সেপ্টেম্বর ২০১০ ৮ আগস্ট ২০১১  ইন্তেরনাসিওনাল ১২ আগস্ট ২০১১ ২০ জুলাই ২০১২  ফ্লামেঙ্গো ২৫ জুলাই ২০১২ ১৬ মার্চ ২০১৩  ভাস্কো দা গামা ১০ জুলাই ২০১৩ ২৮ অক্টোবর ২০১৩  ফ্লুমিনেন্সে ১১ নভেম্বর ২০১৩ ১০ ডিসেম্বর ২০১৩  পালমেইরাস ৩ সেপ্টেম্বর ২০১৪ ৮ ডিসেম্বর ২০১৪  সান্তোস ৯ জুলাই ২০১৫ ৪ জুন ২০১৭  সাও পাওলো ৫ জুলাই ২০১৭ ৯ মার্চ ২০১৮  ফ্লামেঙ্গো ২৮ সেপ্টেম্বর ২০১৮ ১ ডিসেম্বর ২০১৮  আতলেতিকো পারানায়েন্সে ২৭ ডিসেম্বর ২০১৯ ২৮ আগস্ট ২০২০  সেয়ারা ২৮ মার্চ ২০২২ ১০ জুন ২০২২  ফ্লামেঙ্গো ১০ জুন ২০২২ ৩১ ডিসেম্বর ২০২২  সাও পাওলো ২০ এপ্রিল ২০২৩ ৭ জানুয়ারি ২০২৪  ব্রাজিল ১০ জানুয়ারি ২০২৪ বর্তমানসর্বমোট—  তথ্যসূত্র  বহিঃসংযোগ     বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:গ্রেমিও ফুটবল পোর্তু আলেগ্রেন্সের খেলোয়াড় বিষয়শ্রেণী:কুরিতিবা ফুটবল ক্লাবের খেলোয়াড় বিষয়শ্রেণী:ব্রাজিলীয় ফুটবল ম্যানেজার বিষয়শ্রেণী:এস্পোর্তে ক্লাব জুভেনটুডের খেলোয়াড় বিষয়শ্রেণী:ব্রাজিল জাতীয় ফুটবল দলের ম্যানেজার বিষয়শ্রেণী:কাম্পেওনাতো ব্রাজিলেইরো সেরিয়ে এ-এর ম্যানেজার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়